ડો. કૃણાલ પંચાલ, જુનાગઢ જીલ્લાના બાંટવા ગામની સરકારી ગુજરાતી હાઇસ્કૂલમાં શિક્ષક છે. એમના P4P - પેરંટીંગ ફોર પીસ; (*) અનુભવો એ એમની સંવેદન યાત્રા છે. વિદ્યાર્થીઓ અંગે એમને ઘણા પ્રશ્નો હતા, નિરાશા હતી. એમની આસપાસ બનતા બનાવો બહુ દુખી કરી દે એટલે એમને ગુસ્સો પણ આવતો. એ વિચારું ઘણું પણ કામ કરી શકે નહીં. એમણે P4Pના સ્થાપક શ્રી હસમુખભાઈ પટેલ સાથે વાત કરી અને P4P સાથે જોડાઈ ગયા. પહેલાં એ બી.એડ. કોલેજમાં પ્રિન્સીપાલ હતા એટલે શિક્ષક - વિદ્યાર્થીના આદર્શ સંબંધો કેવા હોય એ સારી રીતે જાણતા. એ દૃષ્ટિથી જ બધું તપાસતા પછી એમણે નોકરી બદલી અને છેક છેવાડાના બાંટવા જેવા ગામમાં એમની નિયુક્તિ થઈ. હવે એમની કસોટી શરૂ થઈ. તેમના ઘણા બધા અનુભવો આપણે અહીં વહેંચવાના છીએ. એક અનુભવ આ રહ્યો....